*,,Радал къалъизег1ан къвалиги квана*

*Къвариг1унго гьеч1о нижей къадиквен*

*Къалъудаса хадуб т1инги бет1ила*

*Т1аг1а рахьдал г1орто дида цебеса ”*

Хажа йик1ун йиго х1еренай,недегьай ,махсаро –хоч1 г1емерай г1адан .Цадахъ х1алт1улел руччабазе гьей ц1акъ йокьулаан .Гьелъул махсароялъ свакго гьеч1ого х1алт1и хехго лъуг1улаан .Цо нухалъ росдал руччабазда цадахъ Хажа Хъараник1к1ил абулеб бак1алде х1ет1 бецизе ун йик1ун йиго. Гьениса гьелъухъе х1ет1 щун гьеч1о .Т1аде рач1арал руччабазда гьей г1одой ч1ун ятун йиго. Х1ет1 кибе арабилан гьез ц1ехедал гьелъ ьжаваб кьун буго:

*,, Ражал г1ака хвараб Хъараник1к1алахъ*

*Хъатунил ясахъе ясалъе х1ет1 киса щвелеб ?*

*Щилк1ил бег1ер ч1вараб хъит1ил раг1алда*

*Г1одобе квер бегьун кин дун х1алт1илей?”*

Хажал авалалда йик1ун йиго Баринилан абулей цо къоролай .Гьелъулгун рокьут1а вук1ун вуго Мук1уч1и Мух1амаян абулев хьитазул устар.Гьев йокьулелъухъе унеб нух Хажал к1алт1асан кколеб бук1ун буго .Гьев Хажадаги вихьулев вук1ун вуго.Устар Хажаде вагъун вуго, гьал руччабиги данде гьарун ,к1алт1а ч1еч1ого .рокъой ч1аян .Жавабалъе х1адурай Хажаца абун буго :

*,, Баринил къъучралъе къулун хут1аяв*

*Къот1ной йигей дунги дуе щибизе?*

*Къот1ноб карт1инисан ригьин бит1аяв*

*Дур рокьи бугилан рукъищ хисилеб?”*

Хажае хурзал къот1ун кьолаго,бикьун щола жаниса жого бач1унареб квешаб хур.